Kjosfossen

Kjosfossen er en foss i Flåmselvi i Aurland kommune i Vestland.  Fossen, som er en av Norges mest besøkte turistattraksjoner, ligger like nedenfor Reinungavatnet, øverst i Flåmsdalen. Den har en total fallhøyde på 225 meter, fordelt på flere fall med en horisontal lengde på rundt 700 meter.Ole Kristian Spikkeland (1999), Verneverdier og brukerinteresser i Flåmsvassdraget, Norges vassdrags- og energidirektorat, s. 17. 

Flåmsbana passerer direkte foran og over den nedre delen av fossen, som er en av hovedattraksjonene for turistene som tar Flåmsbana. Her ligger Kjosfossen holdeplass, som ble åpnet i 1951 for at de reisende med banen kunne forlate toget for å besiktige vannfallet. Fossen og holdeplassen ligger rundt fire kilometer fra Myrdal stasjon. I hovedturistsesongen om sommeren viser huldra seg når toget kommer inn på holdeplassen, og oppfører en dans og sang ved fossen. Skuespillerne er studenter ved Den norske ballettskole.

Med opptil 900 000 besøkende i året regnes Kjosfossen som en av Norges mest besøkte naturattraksjoner. 

Det er bygget et mindre kraftverk i fossen, Kjosfoss kraftverk, for å produsere energi til baneanlegget.Kjosfossen , flamsbana.no

 Referanser 

 Eksterne lenker 



Kategori:Fosser i Vestland
Kategori:Aurlands geografi
Kategori:Flåmsvassdraget